Silver – nog waarhede onthul – toortsie.com
Silver – nog waarhede onthul
Desember 4, 2018 Desember 4, 2018 ~ Toortsie
Woordnoot het die tragiese verhaal van Silver vertel, hoe hy moeilike kinderjare gehad het, maar so hard gewerk het en ver bo sy omstandighede uitgestyg het en ‘n uitstekende dokter geword het, hoe sy broer, Loekie, totaal bederf en beskerm was deur sy ma en heeltemal verkeerd uitgedraai het, hoe dit veroorsaak het dat Silver, toe nog Gideon, danksy sy bitterheid en haat teenoor sy broer, die kluts totaal kwytgeraak het en in drank verval het en amper sy hele lewe weggegooi het.
Een aand, in sy besope toestand, het hy voor ‘n kar beland en het iemand wat hom aan Frannie herinner, hom gehelp om weer die lewensleisels op te tel.
Silver hét ‘n nuwe lewe begin en besluit om sy broer te gaan soek. Hulle het lank gesels en Loekie het erken dat hy hulp nodig het. Silver het hom onder sy vlerk geneem, maar tipies Loekie se geaardheid, kon hy nooit heeltemal ‘getem’ word nie. ‘n Mens raak nie maklik van ou gewoontes ontslae nie! En net terloops, hy, Loekie, het glo vroeërjare ‘n verhouding met ‘n ene Brodina gehad, sy kon hom nooit vergeet nie en volg hom waar hy gaan. Hul het mekaar glo in een of ander inrigting ontmoet toe hulle saam daar opgeneem was. Dit verduidelik ook baie dinge!
Tog het Silver altyd rustiger gevoel as Loekie naby hom was, hy kon ten minste ‘n ogie hou en keer as Loekie te kwaai uithaak.
Hy en Loekie het een groot liefde gedeel, en dit was Harley’s. As daar dus ‘n Harley-bymekaarkomgeleentheid was, is Loekie gewoonlik by.
Ook toe hulle die wonderlike geleentheid kry om die Towerinne te vergesel, kon Loekie net nie agterbly nie. Die motorfietsryers het maar onderlangs net hulle koppe geskud en hom met meer erns as gewoonlik, dopgehou sodat hy nie tydens hierdie toer weer met sy streke begin nie.
Loekie het, nes sy broer, ook ‘n skuilnaam. Die motorfietsryers noem hom die Undertaker, en hulle doen dit met rede, hulle ken hom baie goed!
Genadiglik het hulle hom dopgehou, anders was ek nie hier om die storie te vertel nie. En die Undertaker? Virgo het haar stem dik gemaak oor sy swak gedrag en die fiasko by die Gariep. Hulle het hom die res van die toer verban. Silver het vir my kom verskoning vra.
Suiwer verbeelding van Toortsie, as deel van die verbeelde Towerinnetoer in ‘n giggelgroenbus.
‹ Previous‘n Stappie in die park?
Next ›Wie is die Towerinne?
48 thoughts on “Silver – nog waarhede onthul”
Desember 4, 2018 om 8:24 vm
Nou toe daar het jy dit!!! Jy is nou veilig en kan verder die reis geniet. Net ontslae raak van die handvatsels….for in case 😂😂😂
Ja, daai handvatsels verstaan ek steeds nie. Sal dit die kortisoon wees wat hul in my arm ingespuit het?
Desember 4, 2018 om 9:34 vm
My sus het opgeswel van kortisoon…haar gesig koelrond gewees.
Desember 4, 2018 om 9:40 vm
Ek het in kort tydjie 3 inspuitings gehad. Hoop maar dis dit en dat dit gou sal regkom.
Desember 4, 2018 om 8:58 vm
Mmm dit maak nou baie sense. Ai die liefde darem.
Desember 4, 2018 om 9:12 vm
As liefde ‘n onsessie word … gevaarlik!
Desember 4, 2018 om 9:05 vm
AI toggie hierdie toer begin seriously met my kop smokkel, soveel intrigues ek bly nie by nie…ek gaan nou eers moet gaan tee drink….
Desember 4, 2018 om 9:15 vm
Bring vir my ook ‘n bietjie tee asb. Sterk, sonder melk of suiker. Dankie
Desember 4, 2018 om 9:19 vm
Toortsie wat van bietjie heuning vriendin? Dit help….
Desember 4, 2018 om 9:21 vm
Neeneenee. Dan is my oranjelyskwota vir die dag opgebruik. Net so sal heerlik wees. 😁 Min dinge kan nie opgelos word om ‘n koppie tee nie!
Desember 4, 2018 om 9:28 vm
Ek het sommer weer moed… maar gelukkig het ek nie kwotas nie so heuning is by myne…
Desember 4, 2018 om 9:31 vm
Geniet dit. ❤️
Desember 4, 2018 om 9:36 vm
Broodina hmmm? Daar is sekere karakters wat klou soos ‘n neet.
Hopelik klou sy erger aan die Undertaker as aan ons.
Desember 4, 2018 om 9:43 vm
Man, ek het mos nou nie ‘n probleem met die Undertaker nie. Soms kan sulke caveman-tipes groot pret wees. Net solank die pret nie te lank aanhou nie.
Desember 4, 2018 om 9:59 vm
Ek is bly hy’s weg.
Desember 4, 2018 om 9:48 vm
Tussen ons towerinne…daai Harley wat so eenkant gebly het en gelyk het of hy nie deel is van die crowd nie..dis Broodina. Solak die Harleys saam toer, gaan sy daar wees. Sy is net hopeloos te stil na my sin…ek is seker sy plot alweer…
Desember 4, 2018 om 9:54 vm
Die arme vrou! Waarmee gaan sy haarself besig hou wanneer die Towerinne rus oor kersfees en nuwejaar?
Desember 4, 2018 om 10:00 vm
Maar gaan hulle wel rus?
Desember 4, 2018 om 4:28 nm
Die toer gaan amptelik ‘n blaaskans neem, maar wat die individue sal doen, wil ek nie eens probeer voorspel nie.
Desember 4, 2018 om 3:57 nm
Ek het die wonderlikste nuus oor Broodina….maar sal dit later deel.
Desember 4, 2018 om 4:29 nm
Dis nou wat ‘n mens ‘n cliffhanger noem – maak my net lus en loop.
Desember 4, 2018 om 4:49 nm
Desember 4, 2018 om 5:09 nm
Regtig nie mooi nie.
Nee jy kan nie so maak nie! Vertel!
Desember 4, 2018 om 5:29 nm
Maar Toorts ek is nou baie moeg na dag uit. Eers voete opsit en my gedagtes in plek kry!!!
Maar noudat Loekie weg is, volg sy hom dalk. Ja, ongelukkig kan ‘n mens haar nie voorspel nie.
Desember 4, 2018 om 10:51 vm
Nee kyk, ek kan dit nie meer waag om ñ paar ure af te vat en nie naby my rekenaar te wees nie, dan verloor ek ook die stories. Hierdie is nou baie interessante verwikkelinge, Toortsie, en klink my probleempies is opgeklaar.
Desember 4, 2018 om 11:19 vm
Ja, my probleempie is wel opgelos. Ek kan g’n die Kerstyd ingaan terwyl ek aanmekaar oor my skouer moet loer nie!
Desember 4, 2018 om 5:51 nm
Dankie Toort vir die verklaring van hoe alles inmekaar steeks.
Daai blerrie Broodina, dat sy nou jou biker wil kom afvry, tipies
Desember 4, 2018 om 5:56 nm
Maar ek wil hom nie hê nie! 😳
Klink vir my asof hy jou wil hê
Desember 4, 2018 om 6:00 nm
Jammer om van sy probleem te hoor!
Desember 5, 2018 om 1:30 vm
Broodina is gelukkig toe gesluit, maar…
Sy kan mos haar handlanger in span in haar afwesigheid. So, pasop vir die begrafnisondernemer, of te wel Loekie die slang. Hy beweeg sag en verkieslik in die duister om toe te slaan wanneer almal hout gerus is.
Ek vertrou nie die vrede nie.
Desember 5, 2018 om 6:53 vm
En ek is nie so seker of sy nig toegesluit is ook nie.
Desember 7, 2018 om 12:13 nm
Kameel het haar mos opgespoor, jy moet gaan lees daar. Sy is totaal gerehabiliteer.
Desember 10, 2018 om 9:50 nm
Ek is besig met ‘n koerant berig oor julle toer. Gedorie, al hierdie kinkels in die kabels kan dit moeilik maak om die woorde tal by 300 te hou…
Desember 10, 2018 om 10:11 nm
Soos ‘n regte egte koerantberig? Of ‘n blogkoerantberig?
Desember 10, 2018 om 10:15 nm
Net ‘n blogkoerantberig. 😉
Ek dink jy sal dit ook maar ‘n vervolgverhaal moet maak. Hier moet ‘n mens kophou, of dalk glad nie! 😂
Dit klink na ‘n uitstekende plan. 😂
Desember 10, 2018 om 11:07 nm
Hiwr in blogland maak ons net soos dit die beste klink en voel. 😁
Desember 11, 2018 om 7:45 vm
Jy sien! Geen reëls. Net lekkerte.
Desember 11, 2018 om 10:08 vm
Ek is ook seker dat, met die navorsing wat jy oor ons toer gedoen het, jy op ‘n hele paar nuwe kinkels sou afkom.
Desember 11, 2018 om 7:28 nm
Absoluut! Maar o weë, om als in te pas. 🤦🏼‍♀️
Desember 11, 2018 om 8:41 nm
Dis ‘n riller op sy eie!